nahid-hub/BLUGE-bengali-wikipedia-section-title-prediction huggingface dataset:
উচ্চ ভরবিশিষ্ট এক্স-রে দ্বৈত তারা (এইচএমএক্সবি) হচ্ছে একটি যুগ্ম তারকা ব্যবস্থা যা শক্তিশালী এক্স রে নিঃসৃত করে এবং যার দাতা উপাদানটি একটি বৃহৎ তারকা। সাধারণত এটি একটি "ও" বা "বি" তারকা, অথবা একটি নীল অতিদানব হয়ে থাকে। ঘনীভূত, এক্স-রে নির্গমনকারী উপাদানটি হয় নিউট্রন তারকা বা কালো গহ্বর। অতিদানব স্বাভাবিক তারাটির নাক্ষত্র ঝড়ের কিছু অংশ ঘনীভূত বস্তুটি আকর্ষণ করে এবং সেগুলো এতে পতিত হওয়ার ফলে এক্স-রে উৎপাদন করে।

একটি উচ্চ-ভর এক্স-রে দ্বৈতে, বড় তারাটি দৃশ্যমান আলোর নির্গমনকে প্রভাবিত করে, এবং ঘনীভূত বস্তুটি এক্স-রে নির্গমনের প্রধান উৎস। এক্ষেত্রে দাতা উপাদানটি খুব উজ্জ্বল হওয়ার ফলে সহজেই সনাক্ত করা যায়। সবচেয়ে বিখ্যাত উচ্চ-ভরবিশিষ্ট এক্স-রে দ্বৈত তারার একটি হল সিগন্যাস এক্স-১, যা সনাক্ত হওয়া প্রথম কালো গহ্বর। অন্যান্য উচ্চ-ভর এক্স-রে দ্বৈতের মধ্যে রয়েছে ভেলা এক্স-১ ( ভেলা এক্স পালসার নিয়ে বিভ্রান্ত হবেন না), এবং ৪ইউ ১৭০০-৩৭।

অনেক সময় উচ্চ-ভরবিশিষ্ট এক্স-রে দ্বৈত, এক্স-রে নিঃসারক না হয়ে এক্স-রে পালসারও হতে পারে। উচ্চ ঘনত্ববিশিষ্ট এক্রেটরের মেরুতে চৌম্বক ফানেলের মত বিভিন্ন বস্তুর সংযোজনের কারণে এক্স-রে পালসারগুলো তৈরি হয়। বৃহৎ আকারের দাতা তারাগুলোর নাক্ষত্র ঝড়, তার মহাকর্ষীয় এলাকা ছাড়িয়ে এত বৃহৎ পরিমাণে প্রসারিত হয় যে, ভরের স্থানান্তরে অস্থিতিশীলতা দেখা দেয় এবং খুব স্বল্প সময়ের মধ্যে ঘটে থাকে।

উচ্চ-ভরবিশিষ্ট এক্স-রে দ্বৈত তারার পরিণতি এর পর্যায়কালের উপর নির্ভর করে। পর্যায়কাল এক বছরের কম হলে, পরিসমাপ্তির পর এটি নিউট্রন কেন্দ্রবিশিষ্ট একটি লোহিত দানব বা নিউট্রন তারায় পরিণত হতে পারে। পর্যায়কাল এর বেশি হলে, এটি যুগ্ম নিউট্রন তারকায় পরিণত হতে পারে, যদি বৃহৎ তারাটি সুপারনোভার ফলে ধ্বংসপ্রাপ্ত না হয়। 

সঠিক অনুচ্ছেদ শিরোনাম কোনটি?
titleA. মাইক্রোকোয়াসার
titleB. উচ্চ ভরবিশিষ্ট এক্স-রে দ্বৈত তারা
titleC. নিম্ন ভরবিশিষ্ট এক্স-রে দ্বৈত তারা
titleD. শ্রেণীবিন্যাস
উত্তর: titleB
১৭৪৪ খ্রিস্টাব্দে কেন্দ্রীয় আরবে সৌদি রাজবংশের উত্থান শুরু হয়। ঐ বছরে রিয়াদের নিকটে আদ-দরিয়াহ শহরের গোষ্ঠীভিত্তিক শাসক মুহাম্মদ বিন সৌদ, ওয়াহাবী আন্দোলনের প্রতিষ্ঠাতা ধর্মীয় নেতা মুহাম্মদ ইবনে আবদুল ওয়াহাবের সাথে যোগ দেন। ১৮ শতকে গঠিত এই জোট সৌদি বিস্তারের মতাদর্শিক অনুপ্রেরণা প্রদান করে এবং আজকের সৌদি আরবীয় সাম্রাজ্যের ভিত্তি বজায় রেখেছে। পরের ১৫০ বছরে, সৌদ পরিবারের ভাগ্য একাধিকবার সুপসন্ন এবং অসুভ হয় কারণ সৌদি শাসকরা উপদ্বীপের নিয়ন্ত্রণ নিয়ে মিশর, উসমানীয় সাম্রাজ্য, অন্যান্য আরব পরিবারের সাথে বিবাদে জড়িয়েছে।

প্রথম সৌদি রাষ্ট্র রিয়াদের কাছাকাছি এলাকায় ১৭৪৪ সালে প্রতিষ্ঠিত হয়েছিল। বর্তমান সময়ে সৌদি আরবের নিয়ন্ত্রিত আশেপাশের অধিকাংশ অঞ্চল ১৭৮৬ থেকে ১৮১৬ এর মধ্যবর্তী সময়ের মধ্যে জয় করা হয়েছিল। এতে মক্কা এবং মদিনাও অন্তর্ভুক্ত। সৌদিদের ক্রমবর্ধমান ক্ষমতার বিষয়ে চিন্তা করে উসমানীয় সুলতান মোস্তফা ৪র্থ তার ভাইসরয় মুহাম্মদ আলি পাশাকে মিশর এলাকা পুনরুদ্ধার করতে নির্দেশ দেন। আলী তার পুত্র তুষুন পাশা এবং ইবরাহিম পাশাকে পেরণ করেন, যিনি ১৮১৮ সালে সৌদি বাহিনীকে প্রমাথী করেন এবং আল সৌদের শক্তিকে ধ্বংস করেছিল।

সঠিক অনুচ্ছেদ শিরোনাম কোনটি?
titleA. ইসলামের প্রসার
titleB. ওয়াহাবী আন্দোলন এবং প্রথম সৌদি রাষ্ট্রের উত্থান
titleC. উমাইয়া এবং আব্বাসীয় শাসনকাল
titleD. একত্রীকরণ
উত্তর: titleB
যৌনসঙ্গম কালে স্ত্রী যোনিতে পুরুষের বীর্য নিক্ষেপের ফলে গর্ভসঞ্চারের সম্ভাবনা থাকে। এই সম্ভাবনা দূরীকরণের জন্য নানাবিধ ব্যবস্থা গ্রহণ করা হয়। যেমন কনডম, জন্ম নিরোধক বড়ি ইত্যাদি। প্রজননের ইচ্ছা না থাকলে, পুরুষ স্ত্রীর যোনির ভেতর বীর্য প্রবেশ করতে দেয় না। এর নানাবিধ উপায় রয়েছে: যেমন, বীর্যস্খলনের ঠিক আগে আগে শিশ্ন স্ত্রীর জননাঙ্গ থেকে বের করে আনা। তবে মানুষ কেবল আনন্দ ও সুখের জন্য যৌনসঙ্গমের আরও কিছু উপায় উদ্ভাবন করেছে, যেমন, পুরুষের জননাঙ্গে কনডম ব্যবহার, যাতে যোনীর ভেতর শিশ্ন থাকা অবস্থায় রাগমোচন ঘটলেও বীর্য স্ত্রীযোনিতে মিশতে না পারে। তাছাড়া স্ত্রী যদি নিয়মিত জন্মনিরোধক বড়ি বা পিল গ্রহণ করে তাহলে তার যোনিতে বীর্য মিশলেও সন্তানের জন্ম হয় না।

সঠিক অনুচ্ছেদ শিরোনাম কোনটি?
titleA. ব্যাপকতা
titleB. শৃঙ্গার
titleC. নিরাপদ যৌনতা ও জন্ম নিয়ন্ত্রণ
titleD. বিয়ে ও সম্পর্ক
উত্তর: titleC
২০১৬ সালের একটি গবেষণার ফলাফল বর্জনের গ্রহণযোগ্যতাকে প্রশ্নবিদ্ধ করে। এ থেকে জানা যায়, বিগত চার বছরে ৩৮% স্বাক্ষরকারী তাদের "এলসেভিয়ারের জার্নালে নিবন্ধ প্রকাশ না করার" অঙ্গীকার থেকে সরে এসেছেন এবং মাত্র ৫০০০ গবেষক অন্যত্র নিবন্ধ প্রকাশের মাধ্যমে এলসেভিয়ারকে সরাসরি বর্জন করেছেন। গবেষণার উপসংহারে বলা হয়, "বিগত বছরগুলোতে অল্পসংখ্যক গবেষক পিটিশনে স্বাক্ষর করেছেন, তাই মনে হচ্ছে, বর্জনের আন্দোলন এর সুবর্ণ সময় পার করে ফেলেছে।"

২০১২ সালের ফেব্রুয়ারিতে এক্সান পারিবাস ব্যাংকের প্রতিবেদনে বলা হয়, বর্জনের প্রভাবে এলসেভিয়ার কোম্পানির শেয়ারের দরপতন হয়েছে। ড্যানিস স্নোয়ার বৈজ্ঞানিক গবেষণাকর্ম প্রকাশকদের একচেটিয়া আধিপত্যের সমালোচনা করেন, তবে একই সাথে জানান, তিনি অর্থনীতি বিষয়ক একটি ওপেন অ্যাকসেস জার্নালের প্রধান সম্পাদক হলেও এই বর্জনকে সমর্থন করেননি। তার মতে, এরচেয়ে বরং বিভিন্ন ধরনের জার্নালের মধ্যে প্রতিদ্বন্দ্বিতাকে উৎসাহিত করা উচিত। ক্যানসাস বিশ্ববিদ্যালয়ের সিনেট পরিষদ এলসেভিয়ার বর্জনের ব্যাপারটি বিবেচনা করছে বলে জানায়।

আরব বসন্তের বিপ্লবের সাথে তুলনা করে জার্মান দৈনিক ফ্রাংকফুরটার এই আন্দোলনকে "অ্যাকাডেমিক বসন্ত" বলে উল্লেখ করে। যখন ব্রিটিশ কোম্পানি ওয়েলকাম ট্রাস্ট বিজ্ঞানের জ্ঞানকে উন্মুক্ত করার সিদ্ধান্ত নেয়, ব্রিটিশ পত্রিকা "গার্ডিয়ান"-ও একইভাবে একে "অ্যাকাডেমিক বসন্ত" বলে উল্লেখ করে। এভাবে ওয়েলকাম ট্রাস্টের ঘোষণার পর পত্রপত্রিকায় কস্ট অব নলেজ আন্দোলনটিকে যুগান্তকারী ও নববিপ্লবের সূচনা বলে উল্লেখ করা হয়।

সঠিক অনুচ্ছেদ শিরোনাম কোনটি?
titleA. স্থিতাবস্থার পরিবর্তন
titleB. প্রভাব ও গ্রহণযোগ্যতা
titleC. স্বাক্ষরকারীবৃন্দ
titleD. ওয়েবসাইট
উত্তর: titleB
সেণ্ট সাইমনের সামাজিক চুক্তির রাজনৈতিক দর্শন দ্বারা প্রভাবিত হয়ে, প্রকৃত জ্ঞানদানের পরের লেখায়, অগাস্ট কোৎ বৈজ্ঞানিক ব্যাখ্যার মাধ্যমে সামাজিক রাজত্বে মানবজীবনের সব গবেষণায় ঐক্যসাধনের আশা করেছিলেন। তাঁর নিজের সমাজতাত্ত্বিক পরিকল্পনা ছিল মূলত ১৯ শতকের মানবতাবাদী আদর্শ; তিনি বিশ্বাস করতেন সব মানুষের জীবন স্বতন্ত্র ঐতিহাসিক পর্যায় অতিক্রম করে এবং যদি কেউ এই অগ্রগতি উপলব্ধি করতে পারে, তবে সে সামাজিক দুর্ভাগ্যের প্রতিকার করতে পারবে। কোঁতের স্কিমে সমাজবিজ্ঞান ছিল "রাণী বিজ্ঞান"; প্রথম দিকে সব মৌলিক ভৌত বিজ্ঞান এসেছে, যা মানবসমাজের সবচেয়ে মৌলিকভাবে কঠিন বিজ্ঞানের নেতৃত্ত্ব দিয়েছে। কোঁত এইভাবে "সমাজতত্ত্বের জনক" হিসেবে আবির্ভূত হয়েছে। কোৎ তার ইতিবাচক দর্শনশাস্ত্রে কোর্সে [১৮৩০-১৮৪২] তার বৃহত্তর বিজ্ঞানের দর্শন অঙ্কিত করেছিলেন, পক্ষান্তরে তার পজিটিভিজমের সাধারণ দৃষ্টিভঙ্গি (১৮৬৫) সমাজবিজ্ঞানের নির্দিষ্ট লক্ষের দিকে জোর দেন।

অগাস্ট কোৎ তার দৃষ্টবাদী তত্ত্বের প্রতি এতো বেশ সন্তুষ্ট ছিলেন যে, এটিকে তিনি ১৮২২ সালের “সেরা আবিষ্কার” হিসেবে উল্লেখ করেন। কোতের পদ্ধতি জ্ঞানের তিনটি স্তরের উপর ভিত্তি করে প্রতিষ্ঠিত। এই আইনের স্তরে যে কোন ধরনের জ্ঞান ধর্মতত্ত্বীয় আকারে শুরু হয়। এখানে জ্ঞানকে ব্যাখ্যা করা হবে যে কোন ধরনের উচ্চতর অতিপ্রাকৃত ক্ষমতা দ্বারা; যেমন সর্বপ্রাণবাদ, আত্বা বা দেবতা। এরপর আসবে আধিবিদ্যক আকারে যেখানে জ্ঞান বিমূর্ত দার্শনিক ভাবনাচিন্তা দ্বারা ব্যাখ্যা করা হয়। অবশেষে, পর্যবেক্ষণ, পরীক্ষা এবং তুলনার বৈজ্ঞানিকভাবে ব্যাখ্যা দ্বারা জ্ঞান ইতিবাচক হয়। সমস্যা বৃদ্ধি পাওয়ার সাথে সাথে এই আইনের ধারা সৃষ্টি হয়েছে। কোতের বর্ণিত সমাজের পরিবর্তন, কার্ল মার্ক্সের বর্ণিত সমাজের পুঁজিবাদ থেকে কমিউনিজমে পরিবর্তনের মতই। তারা উভয়েই সে সময়ের বিভিন্ন কাল্পনিক-সমাজতান্ত্রিক চিন্তাবিদদের দ্বারা প্রভাবিত ছিল এবং কমিউনিজমের কিছু রূপ সামাজিক উন্নয়নের শীর্ষবিন্দু হবে বলে একমত হন।

পরবর্তী জীবনে, প্রত্যক্ষবাদী সমাজে একতা আনার জন্য অগাস্ট কোৎ একটি 'মানবতার ধর্ম' প্রবর্তন করেন এবং মানুষ যে ঐতিহ্যগত পূজায় অভ্যস্ত তার মধ্যে সংসক্তিপ্রবণতা খুজে পান। এই নতুন "ধর্ম"-এ তিনি সমাজকে "মহান সত্তা" হিসেবে উল্লেখ করেন। কোঁত তার শিল্প ব্যবস্থা তত্ত্ব শেখানোর মাধ্যমে একটি সার্বজনীন ভালোবাসা ও সম্প্রীতি প্রচার করেন। ঘনিষ্ঠ সহযোগী জন স্টুয়ার্ট মিলের জন্য, "ভালো কোঁত" (ধনাত্মক দর্শনশাস্ত্রে কোর্সের লেখক) এবং "খারাপ কোঁতের" (ধর্মনিরপেক্ষ-ধর্মীয় সিস্টেমের লেখক) মধ্যে পার্থক্য করা সম্ভব হয়েছে। পদ্ধতিটি ব্যর্থ ছিল কিন্তু ডারউইনের প্রজাতির উৎপত্তির উপর প্রকাশনার পর ১৯ শতকের বিভিন্ন ধর্মনিরপেক্ষ মানবতাবাদী বিশেষত যেমন ধর্মনিরপেক্ষ জর্জ হোলিওয়েক এবং রিচার্ড কনগ্রেভের উপর পদ্ধতিটি প্রভাব ফেলে।

সঠিক অনুচ্ছেদ শিরোনাম কোনটি?
titleA. প্রিকার্সর
titleB. জ্ঞানদান এবং দৃষ্টবাদ
titleC. অগাস্ট কোৎ
titleD. ইবনে খালদুন (১৪শ শতক)
উত্তর: titleC
স্টেডিয়ামের উত্তর ও দক্ষিণ গ্যালারি গোলাকার, তবে মাঠটি আয়তাকার যা এথলেটিক ট্র্যাক বসানোর উপযোগী। স্টেডিয়ামের দক্ষিণ অংশে একটি টিনের ছাউনীসহ প্যাভিলিয়ন রয়েছে। গ্যালারি কংক্রিট নির্মিত। স্টেডিয়ামের উত্তর-পশ্চিমাংশে ক্রীড়াবিদদের শরীর চর্চা ও ইন্ডোর খেলাধূলার জন্য একটি জিমনাসিয়াম রয়েছে যা অধ্যাপক কুমার সমিত রায়ের নামে পরিচিত। এই জিমনাশিয়ামে জেলা পর্যায়ের বিভিন্ন ইন-ডোর স্পোর্টস যেমন- জিমন্যাস্টিকস, ব্যাডমিন্টন, জুডো, কারাতে, তায়োকান্দো প্রতিযোগিতা ও প্রশিক্ষণ আয়োজন করা হয়।



সঠিক অনুচ্ছেদ শিরোনাম কোনটি?
titleA. উল্লেখযোগ্য আয়োজন
titleB. ইতিহাস
titleC. কনসার্ট
titleD. কাঠামো ও বিশেষত্ব
উত্তর: titleD
১৯৬৬ সালে ব্রিটিশ সরকার এই সিদ্ধান্তে আসে যে তারা বর্তমান সংযুক্ত আরব আমিরাতকে আর শাসন করতে পারবে না। ব্রিটিশ পার্লামেন্টে এই নিয়ে প্রচুর বিতর্ক শুরু হয়, বেশ কিছু সাংসদ বলতে থাকেন রয়াল নেভির পক্ষে চুক্তিবদ্ধ শেখ রাজত্বকে রক্ষা করা আর সম্ভব নয়। যুক্তরাজ্যের তৎকালীন প্রতিরক্ষাবিভাগের সেক্রেটারি অফ স্টেট, ডেনিস হিলি বলেন যে ব্রিটিশ সেনাবাহিনী অত্যন্ত বেশি মাত্রায় প্রসারিত হয়ে পড়েছে এবং কিছু কিছু ক্ষেত্রে শেখরাজত্বগুলির প্রতিরক্ষার জন্য তাদের কাছে মজুত অস্ত্রের পরিমাণ বিপজ্জনকভাবে অল্প। ১৯৬৮ সালের ২৪শে জানুয়ারী, ব্রিটিশ প্রধানমন্ত্রী হ্যারল্ড উইলসন ঘোষণা করলেন যে ব্রিটিশ অধীন বাহরিণ এবং কাতারসহ সাতটি চুক্তিবদ্ধ শেখরাজত্বের সঙ্গে তারা চুক্তি সম্পর্কের অবসান চায়। ব্রিটিশ প্রস্থানের এই সিদ্ধান্ত ১৯৭১ সালের মার্চ মাসে প্রধানমন্ত্রী এডওয়ার্ড হিথ পুনরায় জানিয়ে দেন।

এই ঘোষণার কয়েকদিন পরে শেখ জায়েদ, অভ্যন্তরীণ দূর্বলতার ভয়ে, চুক্তিটি রক্ষা করবার জন্য ব্রিটেনকে রাজি করাতে সচেষ্ট হয় এবং আমিরাতে ব্রিটিশ সেনাবাহিনীর সমস্ত ব্যয়নির্বাহের জন্য সম্মত হয়। কিন্তু ব্রিটিশ লেবার গভর্নমেন্ট তা খারিজ করে।

সঠিক অনুচ্ছেদ শিরোনাম কোনটি?
titleA. চুক্তিবদ্ধ শেখ
titleB. স্বাধীনতা
titleC. ২০০৪-২০০৮
titleD. শেখ জায়েদ এবং ইউনিয়ন
উত্তর: titleB
১৯০৯ সালে ব্যাঙ্গালোরের বিশপ কটনস বয়েজ স্কুলে ব্রিটিশ সরকার ভারতে প্রথম স্কাউটিং আরম্ভ করলেও, ভারতীয়দের জন্য স্কাউটিং-এর ব্যবস্থা শুরু করেন বিচারপতি ভিভিয়ান বসু, মদনমোহন মালব্য, হৃদয়নাথ কুনজ্রু, গিরিজাশংকর বাজপেয়ী, অ্যানি বেসান্ত ও জর্জ অরুনডেল। মদনমদন মালব্য হয়েছিলেন এর প্রথম চিফ স্কাউট।

১৯১৩ সালে তিনি স্কাউটিং-অনুপ্রাণিত একটি সংগঠন স্থাপন করেন। এর নাম ছিল ‘সারা ভারত সেবা সমিতি’।

সঠিক অনুচ্ছেদ শিরোনাম কোনটি?
titleA. স্কাউটিং
titleB. সাংবাদিকতা
titleC. প্রথম জীবন ও শিক্ষা
titleD. কাশী হিন্দু বিশ্ববিদ্যালয়
উত্তর: titleA
আরও দেখুন: বাহরাইনে বনি উতবাহ’র আক্রমণ

আহমেদ ইবনে মুহাম্মদ ইবনে খলিফা এবং সালামা বিন সাইফ আল বিন আলীর সাথে বনি উতবাহ অনেক উপজাতির নেতৃত্বে ১৭৮৩ সালে বাহরাইন আক্রমণ করে এবং জয়লাভ করে। তখন থেকেই খালিফা রাজবংশ বনি উতবাহ বাহরাইন শাসন করছে।

১৭ মে ১৭৮৩ তারিখে আল বিন আলীর বনি উতবা উপজাতি এবং নসর আল-মধকুর সেনাবাহিনীর মধ্যে হঠাৎ যুদ্ধ শুরু হয়। জুবারাহ মূলত আল বিন আলী বনি উতবাহ উপজাতির ক্ষমতার কেন্দ্রবিন্দু ছিল, তারা জুবারাহ শাসন করত এবং জুবারাহর আদি প্রভাবশালী উপজাতি ছিল। ডিসেম্বরের মধ্যে প্রায় ২ হাজার পারস্য সৈন্য বাহরাইনে পৌঁছে যায়; এরপরে তারা ১৭ মে ১৭৮৩ সালে জুবারাহ আক্রমণ করে। পরাজয় বরণ করার পরে পারস্যরা তাদের অস্ত্র প্রত্যাহার করে এবং তাদের জাহাজে ফিরে যায়। কুয়েত থেকে একটি উতুব নৌ বহর একই দিনে বাহরাইনে এসে মনামাকে জ্বালিয়ে দেয়। পারস্য বাহিনী আরেকটি আক্রমণ করার উদ্দেশ্যে সেন্য সংগ্রহের জন্য মূল ভূখণ্ডে ফিরে আসে, তবে বাহরাইনে তাদের গ্যারিসনগুলি শেষ পর্যন্ত উতুবদের কাছে পযুর্দস্ত হয়।

এটি সর্বজনবিদিত যে এই যুদ্ধের কৌশলবিদ ছিলেন শেখ নসর আল-মধকুর; তার বাহিনীর পতনের পর তার তলোয়ার সালামা বিন সাইফ আল বিন আলীর হাতে পড়ে এবং তার বাহিনী পরাজিত হয়।

আল বিন আলী তরোয়ালটি তাদের কাছে রেখেছিলেন এবং এটি রাজা আবদুল আজিজ বিন ফয়সাল আল সৌদকে উপহার হিসাবে দেওয়ার আগ পর্যন্ত এটি পুত্র থেকে নাতির কাছে বংশানুক্রমিকভাবে চলে যেতে থাকে, বর্তমানে এটি সৌদি আরবের রাজধানী রিয়াদের বাদশাহ আবদুল আজিজ যাদুঘরে আছে।

১৭৮২ সালে আল বিন আলী এবং বাহরাইন ও বুশিরের শাসক নসর আল-মধকুরের সেনাবাহিনীর মধ্যে জুবারাহ যুদ্ধে মূল উতুব আল বিন আলী পারস্যদের বাহরাইন থেকে পরাজিত ও বহিষ্কার করেন। বনি উতবাহ বাহরাইনে এ সময়ে বর্তমান ছিল, গ্রীষ্মের মরসুমে সেখানে স্থির হয়ে খেজুর বাগানগুলি কিনেছিল।

সঠিক অনুচ্ছেদ শিরোনাম কোনটি?
titleA. ওমানের আক্রমণ (১৬৯৭)
titleB. বাহরাইনে ১৭৮৩ সালে বনি উতবাহ’র আক্রমণ
titleC. ১৭১৭ সালে বাহরাইনে ওমানি আক্রমণ
titleD. ১৮৩৭ সালে মোম্বাসায় বিজয়
উত্তর: titleB
১৯২৪-২৫ মৌসুম থেকে ১৯৪৬-৪৭ মৌসুম পর্যন্ত এরিক ডাল্টনের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে ১৫ টেস্টে অংশগ্রহণ করেছেন এরিক ডাল্টন। ২৯ জুন, ১৯২৯ তারিখে লর্ডসে স্বাগতিক ইংরেজ দলের বিপক্ষে টেস্ট ক্রিকেটে অভিষেক ঘটে। ৩ মার্চ, ১৯৩৯ তারিখে ডারবানে একই দলের বিপক্ষে সর্বশেষ টেস্টে অংশ নেন।

২২ বছর বয়সে ১৯২৯ সালে প্রথমবারের মতো দক্ষিণ আফ্রিকা দলের সদস্যরূপে ইংল্যান্ড গমন করেন। এ সফরে নয়টিমাত্র প্রথম-শ্রেণীর খেলায় অংশগ্রহণের সুযোগ পান তিনি। ফলে, খুব কমই সফলতার স্বাক্ষর রেখেছিলেন। তবে, গ্রীষ্মের শেষদিকে খেলার প্রতিটি স্তরে ভালো খেলেন, আক্রমণাত্মক ও মাঝারিসারির ব্যাটসম্যান হিসেবে দ্রুত উন্নয়ন ঘটান। আগস্টের শেষদিকে ক্যান্টারবারিতে কেন্টের বিপক্ষে ১৫৭ ও অপরাজিত ১১৬ রান তোলার পর হোভে সাসেক্সের বিপক্ষে ১০২ ও অপরাজিত ৪৪ এবং পশ্চিম ব্রিজফোর্ডে স্যার জুলিয়েন কান একাদশের বিপক্ষে ৫৯ রানের ইনিংস খেলেছিলেন।

সঠিক অনুচ্ছেদ শিরোনাম কোনটি?
titleA. ইংল্যান্ড গমন, ১৯৩৫
titleB. অবসর
titleC. অস্ট্রেলিয়া গমন, ১৯৩১-৩২
titleD. আন্তর্জাতিক ক্রিকেট
উত্তর: titleD
ড. রেলে প্রধানত একজন প্রশিক্ষিত মোহিনীঅট্টম শিল্পী। এছাড়া তিনি একজন কথাকলি শিল্পীও, যিনি সাত বছর বয়স থেকেই গুরু পাঞ্চালি করুণাকর পানিকারের অধীনে প্রশিক্ষিত হয়েছিলেন। মোহিনীঅট্টমে তাঁর দীক্ষা কলামন্ডলম রাজলক্ষ্মীর অধীনে। কিন্তু নিজের নৃত্যানুষ্ঠানের পাশাপাশি, কনকের আগ্রহ ছিল মোহিনীঅট্টম চর্চায়।

সংগীত নাটক আকাদেমির অনুদান এবং পরবর্তীতে ফোর্ড ফাউন্ডেশনের বৃত্তি তাকে মোহিনিঅট্টমের প্রতি গবেষণায় গভীরভাবে সহায়তা করে এবং ১৯৭০-৭১-য়ের সময়ে, তিনি কুনজুকুট্টি আম্মা, চিন্নাম্মু আম্মা এবং কল্যাণিকুট্টি আম্মার মতো নৃত্যশিল্পীদের চিত্রায়িত করার জন্যে কেরলে গিয়েছিলেন। এই প্রকল্পটি তাকে মোহিনীঅট্টমের সংক্ষিপ্তসারের সাথে পরিচিত করতে এবং এর ঐতিহ্যবাহী এবং প্রযুক্তিগত শৈলীর নথিভুক্তকরণে সহায়তা করেছে এবং তার জন্য এটি একটি শিক্ষণ পদ্ধতির বিকাশ করতেও সক্ষম হয়েছিল। নাট্যশাস্ত্র, হস্তলক্ষনদীপিকা এবং বালারামভারত্মের মতো শাস্ত্রীয় গ্রন্থগুলির পটভূমি তাঁর এই কৌশল অধ্যয়ন তাকে মোহিনীঅট্টমের নিজস্ব রীতি গড়ে তুলতে সহায়তা করেছে, যা পরবর্তীকালের শিল্পীদের কাছে 'কনক রেলে ঘরানা' বলেই অভিহিত।

ড. রেলের 'নৃত্যে দেহভঙ্গিমা' একটি অগ্রণী উদ্ভাবন যা একটি স্বরলিপি ব্যবস্থার অনুরূপ। ড. রেলেকে মোহিনীঅট্টমের পুনর্জাগরণ ও জনপ্রিয়তায় মূল ভূমিকা পালন করতে এবং এতে বৈজ্ঞানিক মেজাজ ও প্রথাগত রীতি এনে দেওয়ার জন্য কৃতিত্ব দেওয়া হয়। 

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং শিক্ষা
titleB. পুরস্কার ও সম্মাননা
titleC. উল্লেখযোগ্য কোরিওগ্রাফি
titleD. মোহিনীঅট্টম শিল্পজীবন
উত্তর: titleD
যুদ্ধের পর তিনি মিডিয়াম পেস সীমার হিসেবে আবির্ভূত হন। ডনকাস্টার কয়লা খনিতে কল্যাণ কর্মকর্তা হিসেবে দায়িত্ব পালনকালীন ক্রিকেট খেলা আয়োজন করতেন। কয়লা খনি জাতীয়করণ করার পর ব্রাউন তার চাকুরী হারান। ১৯৪৯ সালে নর্দাম্পটনশায়ার কাউন্টি ক্রিকেট ক্লাবের (নর্দান্টস) অধিনায়ক ও সহকারী সচিবের দায়িত্ব পালন করেন। ১৯৪৯ সালে ২৪.৪৭ গড়ে ১,০৭৭ রান ও ২৭.০০ গড়ে ১১১ উইকেট লাভ করে নিজের খেলোয়াড়ী জীবনের পুণরুজ্জ্বীবন ঘটান তিনি। ১৯৪৯ সালে কাউন্টি চ্যাম্পিয়নশীপে নর্দান্টসের অবস্থান ছিল সর্বশেষ সপ্তদশ স্থানে। সেখান থেকে দলকে ১৯৪৯ সালে ষষ্ঠ স্থানে নিয়ে যান। ফলশ্রুতিতে, ব্রাউনকে নিউজিল্যান্ডের অধিনায়ক হিসেবে শেষ দুই টেস্টে ইংল্যান্ড দলকে পরিচালনা করেন। দুই উইকেট ও চার ক্যাচ নিয়ে ০-০ ব্যবধানে সিরিজ ড্র করান। ১৯৫০ সালে ৩৮.২০ গড়ে ১,১০৮ রান ও ২৮.৩৮ গড়ে ৭৭ উইকেট পান তিনি।

১৯৫০-৫১ মৌসুমে অস্ট্রেলিয়া সফরে জর্জ মান ও নরম্যান ইয়ার্ডলিকে দলের অধিনায়ক মনোনীত করা হয়। ব্রাউনকেও এ দায়িত্বের জন্য বিবেচনায় আনা হয় ও লর্ডসে জেন্টলম্যান বনাম প্লেয়ার্সের মধ্যকার খেলায় অধিনায়কত্ব করেন। দলীয় সংগ্রহ ১৯৪/৬ থাকা অবস্থায় ক্রিজে নামেন ও দুই ঘণ্টার মধ্যে ১৩১ রানের মধ্যে ব্যক্তিগত ১২২ রান তুলেন। তন্মধ্যে বিশাল এক ছক্কা হাঁকান যা লর্ডস প্যাভিলিয়নের মধ্যে গিয়ে পড়ে। এরপর তিনি দ্রুততার সাথে তিন উইকেট লাভ করেন ও একই দিন বিকেলে সফরকালীন অধিনায়কের দায়িত্ব লাভের প্রস্তাবনা পান। এ সময়ে তিনি টেস্ট খেলোয়াড়ী জীবনে মাঝারীসারির অবস্থানে ছিলেন। ২৩.৩০ গড়ে ২৩৩ রান ও ৪০.৭৯ গড়ে ১৪ উইকেট পান। ঐ সময়ে ইংল্যান্ডের অধিনায়কত্ব সৌখিনতার পর্যায়ে ছিল। তবে, তার অধিনায়কত্ব লাভের অবস্থান ছিল। ওয়েস্ট ইন্ডিজের বিপক্ষে সর্বশেষ টেস্ট খেলার জন্য ব্রাউন দলের অধিনায়কত্ব করেন। তখন ইংল্যান্ড ২-১ ব্যবধানে সিরিজে পিছিয়ে ছিল। শেষ টেস্টে ইনিংস ব্যবধানে পরাজিত হয় যা অস্ট্রেলিয়ায় দলের নড়বড়ে অবস্থার কথা তুলে ধরে।

সঠিক অনুচ্ছেদ শিরোনাম কোনটি?
titleA. অস্ট্রেলিয়া ও নিউজিল্যান্ড সফর
titleB. যুদ্ধ পরবর্তী সময়কাল
titleC. দ্বিতীয় বিশ্বযুদ্ধে অংশগ্রহণ
titleD. প্রারম্ভিক জীবন
উত্তর: titleB
শাবানা ১৯৫২ সালের ১৫ জুন তৎকালীন পূর্ব পাকিস্তানের (বর্তমান বাংলাদেশ) চট্টগ্রাম জেলার রাউজান উপজেলার ডাবুয়া গ্রামে জন্মগ্রহণ করেন। তার বাবার নাম ফয়েজ চৌধুরী যিনি একজন টাইপিস্ট ছিলেন এবং মা ফজিলাতুন্নেসা ছিলেন গৃহিনী। শাবানার ছোট খালা ছিলেন তার প্রিয় পাত্র। তার নানার বাসা কাছেই ছিল তাদের বাসা থেকে। শাবানা গেন্ডারিয়া হাই স্কুলে ভর্তি হলেও তার পড়ালেখা ভালো লাগত না। শাবানা প্রাতিষ্ঠানিক শিক্ষার তাই ইতি ঘটে মাত্র ৯ বছর বয়সে। চলচ্চিত্রকার এহতেশাম ছিলেন তার চাচা। শাবানার বাবার খালাতো ভাই। তার মাধ্যমেই শাবানার চলচ্চিত্রে আগমন হয়।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. প্রাথমিক জীবন
titleC. ১৯৯২-১৯৯৭: অভিনয়ের ইতি
titleD. ১৯৮০-১৯৯১: সাফল্য ও পুরস্কারপ্রাপ্তি
উত্তর: titleB
মূল নিবন্ধঃ ভূতের বাচ্চা সোলায়মান

২০০৬ সালে নামে একটি নাটক তৈরী হয়; যার স্ক্রিপ্ট মুহম্মদ জাফর ইকবাল লিখেছিলেন। নাটকটি বাংলাদেশের বেসরকারী টিভি চ্যানেল এনটিভিতে প্রচারিত হয়। ২০১৭ সালের ফেব্রুয়ারি বইমেলা উপলক্ষে এই নাটকের স্ক্রিপ্টটিকে বই আকারে "ভূতের বাচ্চা সোলায়মান" নামে প্রকাশ করা হয়। বইটি একটি শিশুতোষ ভৌতিক কল্পকাহিনী।

সঠিক অনুচ্ছেদ শিরোনাম কোনটি?
titleA. সুস্থ হওয়ার পর লেখকের প্রতিক্রিয়া
titleB. নাম নিয়ে সমালোচনা
titleC. ভূতের বাচ্চা সোলায়মান
titleD. হত্যাচেষ্টায় জঙ্গিসংস্লিষ্টতা ও তদন্তের অগ্রগতি
উত্তর: titleC
আঘাতপ্রাপ্ত সালমা খাতুনকে ছাড়াই জাহানারা আলমের নেতৃত্বে সেপ্টেম্বর, ২০১৬-এর প্রথম সপ্তাহে আয়ারল্যান্ড সফর করে। এ সফরে দলটি আয়ারল্যান্ড মহিলা ক্রিকেট দলের বিপক্ষে তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিকে প্রতিদ্বন্দ্বিতা করে। টুয়েন্টি২০ আন্তর্জাতিকে ০-১ ব্যবধানে পরাজিত হয়। বৃষ্টির কারণে পরিত্যক্ত ১ম ওডিআইয়ের জন্য পরবর্তীতে যুক্ত হওয়া অতিরিক্ত একদিনের আন্তর্জাতিকে জয়লাভের মাধ্যমে বাংলাদেশ ১-০ ব্যবধানে সিরিজ জয় করে। ঐ খেলায় বাংলাদেশের মহিলা ক্রিকেটের ইতিহাসে রুমানা আহমেদ প্রথম হ্যাট্রিক করেন।

সঠিক অনুচ্ছেদ শিরোনাম কোনটি?
titleA. প্রতিযোগিতায় অংশগ্রহণ
titleB. ২০১৬ আয়ারল্যান্ড সফর
titleC. ইতিহাস
titleD. ২০১৭ মহিলা ক্রিকেট বিশ্বকাপ
উত্তর: titleB
বিংশ শতাব্দীর আগে, সুরাবায়ার সামুদ্রীক জাহাজগুলি মাদুরা প্রণালীতে পণ্য ভরা ও খালাসের কার্যক্রম চালিয়েছে এবং তারপরে কালিমা নদীর তীরে অবস্থিত জেম্বতন মেরাহে (তৎকালীন প্রথম বন্দর) বার্জ এবং নৌকা দিয়ে পণ্য পরিবহন করত। বাণিজ্য, পণ্যসম্ভার এবং পরিবহন জট বৃদ্ধির কারণে, বন্দরে উপলভ্য সুবিধাগুলি অপর্যাপ্ত ছিল।

১৮৭৫ সালে ইর ডাব্লু ডি জংহ্ট তানজং পেরকের বন্দর নির্মাণের পরিকল্পনা করেছিলেন, তহবিলের ঘাটতির কারণে পরিকল্পনাটি বাস্তবায়িত হয়নি। ২০ শতকের শুরুতে ইর ডাব্লু ডি ভ্যান গুর বন্দরের জন্য আরেকটি প্রস্তাব জমা করেন। ১৯১০ সালে বন্দরের নির্মাণকাজ শুরু হয়। তানজং পেরকের নির্মাণ কাজ সমাপ্তির পরে, কালিমাস বন্দর শুধু মাত্র স্থানীয় উদ্দেশ্যে ব্যবহৃত হতে শুরু হয় এবং জেম্বাতান মেরাহ ধীরে ধীরে পরিত্যক্ত হয়। ১৯৮৩ সালে বন্দরে একটি আন্তঃ-দ্বীপ টার্মিনাল নির্মিত হয়। যাত্রীবাহী ফেরি টার্মিনালটিও নির্মিত হয়। আন্তর্জাতিক কনটেইনার টার্মিনাল "পেটিকামাস"-এর নির্মাণ কাজ ১৯৯২ সালে শেষ হয়।

২০১৫ সালের মাঝামাঝি সময়ে ১০,০০০ টি টিইইউ ধারন ক্ষমতা যুক্ত পঞ্চম প্রজন্মের জাহাজ পরিচালনা করতে বন্দরটির গভীরতা ড্রেজিং করে ১৪ মিটার (৪৬ ফুট) করা হয়। এর পর ২০১৬ সালের মাঝামাঝি সময়ের মধ্যে বন্দর চ্যানেলকে ২০০ মিটার (৬৬০ ফুট) চওড়া ও ১৬ মিটার (৫২ ফুট) গভীরতায় উন্নিত করা হয় ১৫,০০০ টিইইউ ধারন ক্ষমতা যুক্ত বা ৭ তম প্রজন্মের জাহাজগুলি জাহাজ পরিচালনা করতে।

সঠিক অনুচ্ছেদ শিরোনাম কোনটি?
titleA. সু্যোগ-সুবিধা
titleB. ইতিহাস
titleC. গাপুরা সূর্য নুসন্তারা
titleD. পশ্চাৎ ভূমি
উত্তর: titleB
খানসামা ফারসী শব্দ। এর আভিধানিক অর্থ - ভৃত্য বা চাকর। কথিত আছে এই উপজেলায় এক ধনাঢ্য বণিকের (কারো মতে ইংরেজ বণিক) এক অতীব অনুগত ভৃত্য ছিল। ভৃত্যটি সততা, বিশ্বস্ততা ও শিষ্টাচারের জন্য এতদ অঞ্চলে অত্যন্ত সুখ্যাতি লাভ করেছিল। কালক্রমে তার স্মৃতিকে স্মরণীয় করে রাখার জন্য এ অঞ্চলটির নামকরণ কর হয় 'খানসামা'। খানসামা নামকরণ করা হয় ১৮৯১ সালের ২১ শে জানুয়ারি।
খানসামা থানা সৃষ্টি করা হয় ১৮৯১ সালে এবং থানাকে উপজেলায় রূপান্তর করা হয় ১৯৮৩ সালে।

সঠিক অনুচ্ছেদ শিরোনাম কোনটি?
titleA. যোগাযোগ
titleB. ইতিহাস
titleC. জনসংখ্যার উপাত্ত
titleD. অবস্থান
উত্তর: titleB
২০০৬ সালের রাজ্য বিধানসভা নির্বাচনে, আরএসপির অনাথ বন্ধু মণ্ডল ছাতনা বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের মহেশ্বতা মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর সুভাষ গোস্বামী পরপর ৬ বার জয়ী হন ২০০১ এবং ১৯৯৬ সালে তৃণমূল কংগ্রেস/কংগ্রেসের স্বপন মন্ডলকে পরাজিত করেন, ১৯৯১ সালে কংগ্রেসের শান্তি সিংহকে, ১৯৮৭ সালে কংগ্রেসের তপন ব্যানার্জীকে, ১৯৮২ সালে কংগ্রেসের অরুণ পাত্রকে এবং ১৯৭৭ সালে কংগ্রেসের কমলাকান্ত হেমব্রমকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. এলাকা
titleC. নির্বাচনী ফলাফল
titleD. ১৯৫১-১৯৭২
উত্তর: titleA
এম.এসসি. পাস করার পর অধ্যাপক লেভির সুপারিশে আবদুল জব্বার কলকাতা বিশ্ববিদ্যালয়ে একটি গবেষণা-বৃত্তি লাভ করেন। এ বৃত্তি নিয়ে অধ্যাপক লেভির তত্ত্বাবধানে গবেষণা কাজ শুরু করেন তিনি। একইসঙ্গে তিনি ঐ বিশ্ববিদ্যালয়ের বিশুদ্ধ গণিত (পিওর ম্যাথমেটিক্স) বিভাগের প্রভাষক নিযুক্ত হন। সে সময় তৎকালীন সরকার ফরেন স্কলারশিপ চালু করে এবং আবদুল জব্বার এই স্কলারশিপ লাভ করেন। এই স্কলারশিপ অর্জনের মধ্য দিয়ে আবদুল জব্বারের বিদেশে গিয়ে উচ্চশিক্ষা লাভ করে তার প্রতিভার বিকাশ ঘটানোর সুযোগ এলো। শুভানুধ্যায়ী অধ্যাপক লেভির পরামর্শে আবদুল জব্বার ডি.এসসি. ডিগ্রি অর্জনের লক্ষ্যে এমএস ডিগ্রির জন্য ভর্তি হন কেমব্রিজ বিশ্ববিদ্যালয়ে।

যুক্তরাজ্যের লন্ডনে অবস্থিত কেমব্রিজ বিশ্ববিদ্যালয়ে উদ্দেশ্যে আবদুল জব্বার ১৯৩৯ সালের ১ সেপ্টেম্বর মুম্বাই থেকে জাহাজে ওঠেন। ইউরোপে তখন দ্বিতীয় বিশ্বযুদ্ধের সূচনা হয়েছে। বোম্বাই থেকে তাদের জাহাজ ছাড়ার দুই দিন পর ব্রিটেন জার্মানির বিরুদ্ধে যুদ্ধ ঘোষণা করে। এ-সময় জার্মান যুদ্ধ্বজাহাজের অতর্কিত আক্রমণের আশঙ্কায় জাহাজের যাত্রাপথ পরিবর্তন করতে হয়। সুয়েজ খাল ধরে এগুনোর পরিবর্তে তাদের জাহাজ পুরো আফ্রিকা ঘুরে ব্রিটেনে পৌঁছায় নির্দিষ্ট সময়ের অনেকদিন পর। বিশ্বযুদ্ধের সেই অস্থির সময়ে আবদুল জব্বার একজন অধ্যাপকের অধীনে তার পড়াশোনা শুরু করেন। যুদ্ধকালীন নানা প্রতিকূলতার মধ্য দিয়ে এক বছর গবেষণা করে তিনি যখন পিএইচডি ডিগ্রির জন্য মনোনীত হলেন, তখনই যুদ্ধের তীব্রতা বৃদ্ধির কারণে লন্ডনের সকল বিশ্ববিদ্যালয় বন্ধ ঘোষণা করা হয়। ব্রিটিশ সরকারের নির্দেশে অন্যান্য সক্ষম লোকদের মতো আবদুল জব্বারের অধ্যাপককেও বাধ্যতামূলকভাবে সেনাবাহিনীতে যোগ দিতে হয়। আবদুল জব্বার তখন অন্য কোনো অধ্যাপকের তত্ত্বাবধানে তার কাজ শেষ করার চেষ্টা করতে থাকেন। এসময় ব্রিটিশ সরকার সব বিদেশীকে ইংল্যান্ড ছেড়ে চলে যাবার আদেশ জারি করলে আবদুল জব্বার তার উচ্চশিক্ষা অসমাপ্ত রেখেই দেশে ফিরে আসতে বাধ্য হন।

লন্ডন থেকে ফিরে তিনি কলকাতা বিশ্ববিদ্যালয়ে অধ্যাপক লেভির তত্ত্বাবধানে গবেষণা শুরু করেন। অধ্যাপকের সহায়তায় বিশ্ববিদ্যালয় থেকে একটি গবেষণা-বৃত্তি লাভ করেন তিনি। একইসঙ্গে তাকে বিশ্ববিদ্যালয়ের গণিত বিভাগের অবৈতনিক লেকচারার নিযুক্ত করা হয়। গবেষণা কাজের তত্ত্বাবধায়ক অধ্যাপক লেভির সঙ্গে ভারতের বিভিন্ন বিশ্ববিদ্যালয়ে গণিত বিষয়ক সেমিনারগুলোতে যোগ দেয়ার সুযোগ হয় তার। অধ্যাপকের সঙ্গে মিলিতভাবে কয়েকটি গবেষণা-নিবন্ধও তিনি প্রকাশ করেন এসময়ে। বিশ্ববিদ্যালয়ে অবৈতনিক প্রভাষক হিসেবে নিযুক্তির সময় তাকে আশ্বাস দেওয়া হয়েছিল যে, পদ খালি হলে তাকে প্রভাষকের পদে স্থায়ী নিয়োগ দেওয়া হবে। কিন্তু এই আশ্বাস শেষ পর্যন্ত বাস্তবায়িত হয়নি। ফলে ১৯৪৩ সালে তিনি চট্টগ্রাম কলেজে গণিতের প্রভাষক হিসেবে যোগ দেন। কিছুদিন পর সেখান থেকে বদলি হয়ে তিনি ফিরে আসেন প্রেসিডেন্সি কলেজে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শিক্ষাজীবন
titleC. গবেষণা
titleD. জন্ম ও শৈশব
উত্তর: titleC
২০১২ অলিম্পিকে ৫০ মিটার রাইফেল প্রোন বিভাগে তিনি নির্বাচিত হন, হরি ওম সিং এর অর্জিত কোটাতে। মূল অলিম্পিকের যোগ্যতা নির্ধারক রাউন্ডটি ছিল অসাধারণ। ছয়টি রাউন্ডের পর জয়দীপ আটজন শ্যুটার-এর সাথে সম স্কোর (৫৯৫ পয়েন্ট নিয়ে) করে চতুর্থ স্থান লাভ করেন এবং ফলশ্রুতিতে শ্যুট-অফ-এ অংশ গ্রহণ করতে হয়। শ্যুট-অফে ৫১.৬ স্কোর করে আবার চতুর্থ স্থান লাভ করে, সকলের মধ্যে সপ্তম স্থানাধিকারী হয়ে ফাইনাল রাউন্ডের জন্যে নির্বাচিত হন। যাইহোক, নয়টি বাঁধা নিনজা মধ্যে একটি অঙ্কুর বন্ধ ছিল, পুরুষদের ৫০ মিটার রাইফেল প্রোন বিভাগের ফাইনালের জন্য যোগ্যতা অর্জন করেন। ফাইনালে তিনি ১০৪.১ এবং মোট ৬৯৯.১ স্কোর করে চতুর্থ স্থান লাভ করেন; প্রসঙ্গত তার স্কোর ছিল ব্রোঞ্জ পদকজয়ীর থেকে মাত্র ১.৯ পয়েন্ট পিছনে।।

সঠিক অনুচ্ছেদ শিরোনাম কোনটি?
titleA. লেখক জীবন
titleB. প্রাথমিক জীবন
titleC. ট্রেনার জীবন
titleD. লন্ডন অলিম্পিক ২০১২
উত্তর: titleD
সীমানা পুনর্নির্ধারণ কমিশনের নির্দেশিকা অনুযায়ী, ১৬৫ নং জোড়াসাঁকো বিধানসভা কেন্দ্রটি কলকাতা পৌরসংস্থার ২২, ২৩, ২৫, ২৭, এবং ৩৭ থেকে ৪৩ নং ওয়ার্ডগুলি নিয়ে গঠিত।

জোড়াসাঁকো বিধানসভা কেন্দ্র ২৪ নং কলকাতা উত্তর লোকসভা কেন্দ্রের অন্তর্গত। ২০০৯ সালের সাধারণ নির্বাচনের পূর্বে এই কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল।
সঠিক অনুচ্ছেদ শিরোনাম কোনটি?
titleA. ২০১১
titleB. ২০১৬
titleC. ১৯৭৭-২০০৬
titleD. এলাকা
উত্তর: titleD